Slágerlista az anyaméhben
Angol kutatók szerint a csecsemõk egy évvel születésük után is emlékeznek azokra a hangokra, amiket édesanyjuk méhében hallottak, noha a szakértõk korábban úgy vélték, a csecsemõk legfeljebb két-három hónapig õrzik meg emlékeiket.
A Leicester University kutatói arra kértek várandós kismamákat, hallgassanak rendszeresen egy bizonyos zenét a születés elõtti negyed évben. A kismamák szabadon választhattak a diszkózene, a reggae vagy a komolyabb mûfajok között.

Több mint egy év elteltével a csecsemõk vizsgálaton vettek részt, melynek során a kutatók azt igyekeztek ellenõrizni, nem kedvelik-e jobban a születésük elõtt megismert zenét más, hasonló stílusú, ám különbözõ zeneszámoknál.

Dr. Alexandra Lamont, az egyetem zenei kutatócsoportjának munkatársa szerint az eredmények újabb bizonyítékot nyújtanak arra, milyen fontos szerepet tölt be nevelés a gyermekfejlõdés korai szakaszában.

"Tudjuk, hogy fogantatása után 20 héttel az embrió már teljesen kifejlett hallással rendelkezik. Most kiderült, a baba akár a születéstõl számított 12 hónap elmúltával is emlékszik a méhen belül hallott zenére; felismeri azt, sõt vonzódik hozzá."

Zeneteszt

A csecsemõk zenei érdeklõdését úgy mérték, hogy megfigyelték, mennyi ideig fordulnak a hangforrás irányába. Elõször villódzó fényekkel keltették fel a babák figyelmét, majd bekapcsolták a fények közelében lévõ hangszórókat.

A kontrollcsoport, melynek tagjai születésük elõtt nem hallgattak rendszeresen egy meghatározott dallamot, semmi jelét nem adták, hogy különösebben vonzódnának valamelyik felvételhez.

A mûfajnál fontosabb a ritmus

Dr. Lamont elmondta, hogy a zene ritmusa a stílusnál fontosabb tényezõ volt.

"A kicsik ugyanúgy felismerik a UB40 együttest, mint Mozart muzsikáját, de sokat számít, hogy gyorsabb vagy lassabb zenérõl van-e szó. A gyorsabb ritmusú zenék, mint például Vivaldi Négy évszakának nyitó tétele, fokozottabb vonzódást váltottak ki, mint mondjuk Mozart fúvósokra írt Adagiója."

Arra azonban a professzor sem tudott választ adni, hogy vajon a klasszikus zene valóban jótékony hatással lenne-e a csecsemõkori agyfejlõdésre.

[origo]
slágerlista anyaméh